Document ID: 32012R0469

REGULAMENTUL DE PUNERE ÎN APLICARE (UE) NR. 469/2012 AL COMISIEI
din 1 iunie 2012
de rectificare a Regulamentului de punere în aplicare (UE) nr. 69/2012 privind eliberarea licențelor de import de orez în cadrul contingentelor tarifare deschise pentru subperioada ianuarie 2012 prin Regulamentul de punere în aplicare (UE) nr. 1273/2011
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
având în vedere Regulamentul de punere în aplicare (UE) nr. 1273/2011 al Comisiei din 7 decembrie 2011 privind deschiderea și modul de gestionare a anumitor contingente tarifare pentru importurile de orez și de brizură de orez (2), în special articolul 5 primul paragraf,
întrucât:
(1)
În urma unei verificări, a reieșit că în anexa la Regulamentul de punere în aplicare (UE) nr. 69/2012 al Comisiei (3) s-a strecurat o greșeală în ceea privește cantitatea disponibilă pentru subperioada lunii iulie 2012 în cadrul contingentului de brizură de orez încadrat la codul NC 1006 40 00 prevăzut la articolul 1 alineatul (1) litera (c) din Regulamentul (UE) nr. 1273/2011 și având numărul de ordine 09.4149.
(2)
Regulamentul de punere în aplicare (UE) nr. 69/2012 trebuie rectificat în consecință.
(3)
Pentru a se asigura o gestionare eficace a procedurii de eliberare a licențelor de import, prezentul regulament trebuie să intre în vigoare imediat după publicare,
ADOPTĂ PREZENTUL REGULAMENT:
Articolul 1
În anexa la Regulamentul de punere în aplicare (UE) nr. 69/2012, la litera (c) „Contingent de brizură de orez încadrat la codul NC 1006 40 00, prevăzut la articolul 1 alineatul (1) litera (c) din Regulamentul de punere în aplicare (UE) nr. 1273/2011”, pe rândul privind contingentul cu numărul de ordine 09.4149, cantitatea „44 047 269” se înlocuiește cu cantitatea „44 921 269”.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 1 iunie 2012.

Labels: 3
17
6